《莆守汪宗博挽诗 其一》
宋代·林希逸

凝香据案几何时，事事传来昔见稀。生果神如包孝肃，死尤贫见尹翁归。

谁知食少为身害，可恨才多与命违。见说满城人恸哭，交游那得不沾衣。

作者简介：福州福清人，字肃翁，号竹溪、庸斋。理宗端平二年进士。善画能书，工诗。淳祐中，为秘书省正字。景定中，迁司农少卿。官终中书舍人。有《易讲》、《考工记解》、《竹溪稿》、《鬳斋续集》等。